paragraph_text: Na početku Đulabija Vraz iznosi ljubav prema Ljubici u vedrom i optimističnom raspoloženju. S Ljubičinom udajom pojavljuju se nostalgija i potištenost, a nakon njene smrti bol i sućut. Tako vedri osjećaji koji se odnose na ljubav prema ženi, prelaze u nostalgične i potištene osjećaje prema krajoliku domovine. Na taj način povezani motivi čine Đulabije tipičnim izrazom romantičarskog mišljenja i nazora, a djelu promatranom kao cjelina daju osjećaj sveljudskog.